stanford-oval/wikipedia huggingface dataset:
Christian Wakeford

| Christian Wakeford |
| --- | --- |

Yhdistyneen kuningaskunnan alahuoneen jäsen
 Bury Southin vaalipiiri 12. joulukuuta 2019 –  
Edeltäjä:  Ivan Lewis
Henkilötiedot
Syntynyt: 9. maaliskuuta 1984 (ikä 40) Burnley
Kansalaisuus:   Yhdistynyt kuningaskunta
Tiedot
Puolue:  Työväenpuolue (2022–)
Muut puolueet:  Konservatiivipuolue (2013–2022)
Aiheesta muualla
www.christianwakeford.org.uk
Christian Wakeford (s. 9. marraskuuta 1984) on brittiläinen työväenpuolueen poliitikko, joka on toiminut Yhdistyneen kuningaskunnan alahuoneen jäsenenä vuodesta 2019 lähtien. Hän edusti aluksi konservatiivipuoluetta, mutta loikkasi työväenpuolueeseen tammikuussa 2022.
Ura

Wakeford opiskeli politiikkaa Lancasterin yliopistossa ja työskenteli eräässä telekommunikaatioyrityksessä nimikkeenään indirect account manager. Vuosina 2010–2014 hän opiskeli kemiaa Open Universityssä. Vuonna 2008 hän siirtyi vakuutusalalle.
Ura > Paikallishallinnossa

Vuosina 2009–2017 Wakeford toimi Lancashiren Colnessa sijaitsevan toisen asteen koulun johtokunnan jäsenenä. Vuonna 2013 hänet valittiin Lancashiren kreivikunnanvaltuustoon. Vuonna 2015 hänet valittiin Pendlen hallintopiirin valtuustoon. Vuosina 2015–2016 hän toimi kansanedustaja Andrew Stephensonin avustajana.
Ura > Kansanedustajana

Wakeford valittiin alahuoneeseen vuoden 2019 parlamenttivaaleissa Suur-Manchesterissa sijaitsevasta Bury Southin vaalipiiristä, jota oli aiemmin vuodesta 1997 lähtien edustanut työväenpuolueen Ivan Lewis. Wakeford sai 22 034 ääntä eli 43,8 prosenttia äänistä ja voitti vain 402 äänen eli 0,8 prosenttiyksikön erolla toiseksi tulleseen työväenpuolueen ehdokkaaseen Lucy Burkeen. Istuva edustaja Lewis oli ehdolla sitoutumattomana ehdokkaana ja tuli neljänneksi.
Kesällä 2020 kävi ilmi, että tultuaan valituksi parlamenttiin Wakeford ei ollut eronnut Lancashiren kreivikunnanvaltuustosta, vaikka oli ilmoittanut tekeävänsä niin helmikuussa 2020. Joulukuun 2019 parlamenttivaalien ja heinäkuun 2020 välillä kreivikunnanvaltuustolla oli ollut kaksi kokousta, joista Wakeford oli osallistunut vain yhteen; samana aikana kreivikunnan opetustarkastuslautakunnalla, jonka puheenjohtaja Wakeford oli, oli ollut kolme kokousta, joista Wakeford oli osallistunut vain yhteen. Hän oli samaan aikaan ollut edelleen Pendlen hallintopiirin valtuuston jäsen. Hän oli nostanut tehtävistään paikallishallinnossa palkkiota ainakin 18 000 puntaa vuodessa kansanedustajan palkan, 81 932 punnan,  lisäksi. Kesäkuussa 2020 hän ilmoitti eroavansa Lancashiren opetustarkastuslautakunnan puheenjohtajuudesta.
19. tammikuuta 2022 Wakeford ilmoitti lähettäneensä konservatiivipuolueelle epäluottamuskirjeen liittyen pääministeri Boris Johnsonin toimintaan virka-asunto Downing Street 10:n puutarhassa koronaviruspandemian aikan järjestettyihin juhliin liittyen.  Samalla hän siirtyi työväenpuolueeseen; samana päivänä pidetyn pääministerin kyselytunnin aikana hän istui työväenpuolueen puheenjohtajan ja opposition johtajan Keir Starmern takana, joka toivotti hänet tervetulleeksi puolueeseen. Wakeford on ensimmäinen konservatiivipuolueesta työväenpuolueeseen loikannut kansanedustaja sitten vuoden 2007, jolloin Quentin Davies teki samoin. Wakeford oli ollut yhteydessä työväenpuolueeseen mahdollisesta loikkauksesta jo kuukausia aiemmin. Hän mainitsi syiksi loikkaukselleen muun muassa Dominic Cummings -kohun, Universal Credit -sosiaalietuuden väliaikaisen korotuksen lakkauttamisen, elinkustannuskriisin ja Downing Streetin juhlat.
Loikkaus herätti joissakin työväenpuolueen piireissä vastustusta käytyä ilmi, että Wakeford oli aiemmin kutsunut puoluetta termillä ”bunch of cunts”. Työväenpuoluetta lähellä olevan Momentum-järjestön mukaan Wakefordin ”ei pitäisi olla lähelläkään työväenpuoluetta.” Useat konservatiivit sekä äänestäjät Bury Southin vaalipiirissä vaativat täytevaalin järjestämistä.
Çifteli

Çifteli on albanialaisessa kansanmusiikissa käytetty kielisoitin, jota kutsutaan myös nimillä  cifteli, dyzen ja karadyzen. Sen teräskielet viritetään yleensä H3 ja E3, jotka ovat samat kuin kitaran kaksi korkeinta kieltä.  Soittimessa on kaksi kieltä, joista toisella on tarkoitus tehdä melodiaa ja toisella säestystä. Çiftelin tunnetuimpiin soittajiin nykyään kuuluu muun muassa Mark Pashku.
Cornelia Levetzow

| Cornelia Levetzow |
| --- | --- |
 Cornelia Levetzow, kuva: Julie Laurberg.
Henkilötiedot
Koko nimi:  Cornelia Frederikke Juliane Victorine Levetzow
Syntynyt: 1836
Kuollut: 1921 (84–85 vuotta)
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Cornelia Frederikke Juliane Victorine Levetzow, myös: Lewetzow ja Lewezau (1836–1921) oli tanskalainen kirjailija. Salanimellä J. hän julkaisi suuren joukon kertoelmia, joista tunnetuin on En ung piges historie. Joitakin kertomuksia on suomennettu. Kertomusten kristillis-siveellinen henki ja koruton esitystapa teki niistä suosittuja myös Suomessa.
Suomennetut teokset

Orpana, Helsinki: Sederholm: Suomalaisen Kirjallisuuden Seura 1869
Erään nuoren tytön elämänwaiheet (En ung Piges Historie), suomentanut R. M-s, Viipuri: Viipurin suomalainen kirjallisuusseura 1875
Naapurimme ja Margreta: kaksi kertomusta, Pietari: Lindeberg 1884.
Veräjätupa, Helsinki: Raittiuden ystävät 1886. Sarja: Raittiuden ystävien kirjasia, 23.
Kotoista elämää, Jyväskylä: Gummerus 1899.  Erip. Kyläkirjasto-lehdestä
Kertoelmia, suom. Emanuel Tamminen, WSOY 1885.
Kolme kertomusta, Suomentanut Elma Löfgrén.  Kuopio: U.W. Telén & C:o, 1900  Sarja: Nuorisokirjallisuutta / Telén, 6.
Nuoren tytön elämäntarina, suomentanut E. E. K., Kuopiossa, U. W. Telén & C:o, 1905.
Novelli-kirjasto 1869-1870. Suomalaisen Kirjallisuuden Seura, 1869
Romaneja ja kertomuksia. 4 vihko, Helsingissä: Uusi Suometar 1877
Aiheesta muualla

Kuvia tai muita tiedostoja aiheesta Cornelia Levetzow Wikimedia Commonsissa
von Levetzow, Cornelia (pdf)
Cornelia Levetzowin (Arkistoitu – Internet Archive) teoksia verkossa (Gutenberg.org)
Nuoren tytön elämäntarina, Doria.fi
Erään nuoren tytön elämänvaiheet, Doria.fi
Margareta,[vanhentunut linkki] Doria.fi
Kolme kertomusta. Digitaaliset aineistot. Kansalliskirjasto
Öljyvaranto

Maailmanlaajuiset öljyvarannot vuonna 2013. Suurimmat varannot ovat Venezuelalla ja toiseksi suurimmat Saudi-Arabialla.
Öljyvaranto (engl. oil resources, oil reserves) tarkoittaa toistaiseksi käyttämätöntä osuutta maaöljyn kokonaisvarannoista. Se käsittää sekä jo löydetyt että löytymättömät öljyesiintymät. Löytymättömät varannot jaetaan edelleen hypoteettisiin ja spekulatiivisiin. Raakaöljyn kokonaisvaranto  eli lopullinen öljyvaranto (engl. ultimate resources, maximum resources) tarkoittaa kaiken maapallon historian aikana syntyneen käyttökelpoisen raakaöljyn määrää. Siihen kuuluvat sekä käyttämättömät että jo käytetyt öljyvarannot.
Suurin osa öljyvarannoista sijaitsee aavikoilla, arktisella alueella, jokisuistoissa ja mannerlaattojen raja-alueilla. Maaöljy ja -kaasu syntyvät, kun kuolleet mikro-organismit hautautuvat hapettomassa ympäristössä, mikä estää mätänemisen. Suotuisin ympäristö on syntymässä oleva merenpohjan allas, missä vesi on hapetonta ja mannerlaattojen liike hautaa kuolleet eliöt nopeasti. Joet puolestaan tuovat mukanaan sedimenttiä, jossa on paljon orgaanista ainesta; usein se hautautuu juuri merenpohjan altaisiin. Ajan oloon mannerliikunto voi siirtää esiintymät kauas syntyalueiltaan. Se, että suuri osa esiintymistä on kulkeutunut aavikoille ja napa-alueille, on sattumaa. Lähtökohtaisesti orgaanista ainesta on eniten soilla, jokisuistoissa ja muissa elämälle suotuisissa paikoissa.
Tunnetut varannot

Öljy-yhtiö BP arvioi vuonna 2021, että maailman öljyvarannot ovat noin 1,73 biljoonaa barrelia. Lähes 80 prosenttia tunnetuista varannoista sijaitsee öljykartelli OPECin jäsenmaiden alueella. Miltei puolet OPECin varannoista sijaitsee Venezuelassa ja Saudi-Arabiassa, joiden öljyvarannot ovat maailman suurimmat. Uusia varantoja on vuoden 2006 jälkeen löytynyt paljon varsinkin Keski- ja Etelä-Amerikasta, mutta Pohjois-Amerikassa ja Lähi-idässä vanhoja varantoja kulutetaan nopeammin kuin uusia löydetään. BP:n arvion mukaan maailmanlaajuinen öljyvaranto on kuitenkin niin suuri, että 2020-luvun alun tuotantotasoa on mahdollista ylläpitää vielä vuosikymmenien ajan.
| — | Maa | Varannot (miljardia barrelia) |
| --- | --- | --- |
| 1 |  Venezuela | 303,8 |
| 2 |  Saudi-Arabia | 297.5 |
| 3 |  Kanada | 168,1 |
| 4 |  Iran | 157,8 |
| 5 |  Irak | 145 |
| 6 |  Venäjä | 107,8 |
| 7 |  Kuwait | 101,5 |
| 8 |  Yhdistyneet arabiemiirikunnat | 97,8 |
| 9 |  Yhdysvallat | 68,8 |
| 10 |  Libya | 48,4 |
Zhang Daoling

Zhang Daoling
Zhang Daoling (張道陵; pinyin: Zhāng Dàolíng, Wade-Giles: Chang Tao-ling) oli sichuanlainen taolainen mystikko ja uskonnollisen liikkeen johtaja Itäisen Hanin aikaan 100-luvulla jälkeen ajanlaskun ajan. Hän perusti Viiden vakallisen lahkon ja Taivaallisten mestarien "dynastian." Changia sanotaan uskonnollisen taolaisuuden perustajaksi. Taolaiset uskovat, ettei Chang ole kuollut, vaan että hän muuttui kuolemattomaksi ja siirtyi taivaaseen.
Aiheesta muualla

Mythology Dictionary (Arkistoitu – Internet Archive)
Condemnation

| Condemnation Christ Agony |
| --- | --- | --- |

Studioalbumin tiedot
 Äänitetty : huhti–heinäkuu 2008 Studio X, Olsztyn
 Julkaistu: 15. marraskuuta 2008
 Tuottaja(t): Szymon Czech
 Tyylilaji: black metal
 Kesto: 55.50
 Levy-yhtiö: Razor Productions
Christ Agonyn muut julkaisut
| Demonology 2007 | Condemnation 2008 | UnholyDeaMoon 2010 |
Condemnation on puolalaisen metalliyhtye Christ Agonyn seitsemän studioalbumi, joka on julkaistu vuonna 2008.
Yhtyeen laulaja-kitaristi Cezar omisti albumin äitinsä Elizabethin muistolle, joka kuoli albumin julkaisua edeltävänä vuonna.
Kappaleet

Kaikki kappaleet säveltänyt ja sanoittanut Cezar
Devil's Invocation – 6.06
Psalm ov Livia Khao'tsu – 4.48
Condemnation, Pt. I – 4.17
Temptation ov Lost – 6.13
MarchManifesto – 5.30
BloodSeedNation – 4.30
Condemnation, Pt. II – 4.15
Cult Domination – 5.38
The LeviThan'Suite – 12.13
Purgatory Beast – 2.20
Kokoonpano

Cezar – laulu, kitarat
Reyash – basso, taustalaulu
Icanraz – rummut
Arvostelut

Chaosvault.com: 5/6
Aiheesta muualla

Condemnation Discogsissa. (englanniksi)
Albumi Condemnation Encyclopaedia Metallum -sivustolla (englanniksi)
Öllöri

| Öllöri |
| --- | --- |
Valtiot:  Suomi 
Paikkakunta:  Suomussalmi
Koordinaatit:  65°27′40″N, 29°32′13″E
Järvinumero:  59.522.1.038
Mittaustietoja
Pinnankorkeus:  214,5 m 
Rantaviiva:  6,77 km 
Pinta-ala:  0,53 km² 
Tilavuus:  0,005 km³ 
Keskisyvyys:  9,4 m 
Suurin syvyys:  36 m 
 fiÖllöri 
Öllöri on kirkasvetinen suppajärvi Suomussalmen koillisosassa Kainuun maakunnassa. Sen pinta-ala on 53 hehtaaria ja vesitilavuus 5 kuutiohehtometriä. Etäisyys Kajaanista on 162 kilometriä pohjoiskoilliseen.
Maantiede

Öllöri kapenee kaakosta luoteeseen kohti järven keskiosaa, jonka leveys on noin 60 metriä. Keskiosasta luoteeseen järvi jälleen levenee. Saaria ei ole. Öllörin luoteispuoliskolla sijaitsee noin hehtaarin laajuinen vähintään 30 metriä syvä vyöhyke, jonka keskellä on järven syvin kohta, 36 metriä. Öllörin kaakkoispuoliskon syvin kohta on 23 metriä. Noin neljäsosa järvestä on vähintään 15 metriä syvä.
Öllörin itäpuolella sijaitsee Poikkeusjärvi, järvien välisellä kannaksella on maantie ja pientaloja. Hossanlahdenharju erottaa Öllöriä sen länsipuolisesta Hossanjärvestä. Öllörin luoteisrannalla sijaitsee Hossan luontokeskus.
Öllörin vesitilavuus on 5 016 000 kuutiometriä.
Öllöri (59.522.1.038) kuuluu Hossanjärven alueeseen (59.522), joka on kolmannen jakovaiheen vesistö Oulujoen vesistössä (59). Toinen jakovaihe on Hossanjoen alue (59.52) ja ensimmäinen Kiantajärven reitin valuma-alue (59.5). Öllöri on kolmanneksi laajin Hossanjärven alueen 40:stä vähintään hehtaarin laajuisesta vakavedestä. Laajimmat ovat Hossanjärvi ja Poikkeusjärvi.
Cirrus uncinus

Cirrus uncinus
Cirrus uncinus on jalaspilvi eli koukkumainen untuvapilvi. Jalaspilvi muodostuu, kun korkealla troposfäärissä suurella nopeudella puhaltavassa tuulessa emopilvestä alkaa pudota jääkiteitä, jotka muodostavat sadejuovan. Kun alempana tuulennopeus on pienempi, sadejuova jää jälkeen emopilvestä ja venyy usein pitkiksi suikaleiksi.
Nämä pilvet ennakoivat monesti lämpimän tai okkluusiorintaman tuloa ja sadetta. Ne ovat myös merkki korkealla puhaltavan suihkuvirtauksen läsnäolosta.
Aiheesta muualla

Kuvia tai muita tiedostoja aiheesta Cirrus uncinus Wikimedia Commonsissa
Çobanlar

| Çobanlar |
| --- | --- |
 Ilmakuva Çobanlarin alueelta
 Çobanlar
 Koordinaatit: 38°42′N, 30°47′E 
Valtio:   Turkki
Maakunta:  Afyonkarahisarin maakunta
Väkiluku (2019):  14 363
Infobox OKVirheellinen NIMI-arvo: 
Çobanlar on piirikunta Afyonkarahisarin maakunnassa, Turkissa. Vuonna 2019 alueen väkiluku oli 14 363. Çobanlar sijaitsee noin 25 kilometrin päässä kaupungista Afyonkarahisar. Çobanlarin pinta-ala on 422 neliökilometriä.
Cobi Jones

Jones (vasemmalla) ja Ruud Gullit
Cobi N'Gai Jones (s. 16. kesäkuuta 1970 Detroit, Michigan) on yhdysvaltalainen entinen jalkapalloilija.
Jonesia pidetään yhtenä Yhdysvaltain kaikkien aikojen parhaista pelaajista[lähde? ]. Hänet valittiin kerran sekä Yhdysvaltain vuoden jalkapalloilijaksi että maajoukkueen vuoden pelaajaksi.
Ura

Jones oli pelipaikaltaan keskikenttäpelaaja. Hän pelasi yleensä hyökkäävässä roolissa.
Jones edusti vuosina 1994–1995 Englannin Valioliigassa Coventry Cityä. Vuosina 1995–1996 hän edusti Brasilian Série A:ssa Vasco da Gamaa.
Jones edusti vuosina 1996–2007 MLS:ssä Los Angeles Galaxya. Hän saavutti seuran riveissä muun muassa kaksi MLS-mestaruutta ja CONCACAF Champions' Cupin voiton.
Jones pelasi Yhdysvaltain maajoukkueessa 164 ottelua ja teki niissä 15 maalia vuosina 1992–2004. Hän on Yhdysvaltain eniten maaotteluita pelannut pelaaja. Jones edusti Yhdysvaltoja MM-kilpailuissa vuosina 1994, 1998 ja 2002. Hän saavutti Yhdysvaltain riveissä CONCACAF Gold Cupin voiton vuonna 2002.
Jones toimi Los Angeles Galaxyn väliaikaisvalmentajana vuonna 2008. Vuosina 2008–2010 hän toimi seuran apulaisvalmentajana.
Saavutukset

MLS Cup 2002, 2005
MLS Supporters’ Shield 1998, 2002
Lamar Hunt U.S. Open Cup 2001, 2005
CONCACAF Champions' Cup 2000
CONCACAF Gold Cup 2002
Yhdysvaltain vuoden jalkapalloilija 1998
Yhdysvaltain maajoukkueen vuoden pelaaja 1998
Zhang Guirong

| Mitalit> Maa:   Singapore.Naisten yleisurheilu.Aasian-mestaruuskilpailut  | Mitalit> Maa:   Singapore.Naisten yleisurheilu.Aasian-mestaruuskilpailut  | Mitalit> Maa:   Singapore.Naisten yleisurheilu.Aasian-mestaruuskilpailut  | Maa:   Singapore> Naisten yleisurheilu. |
| --- | --- | --- | --- |
|  Hopeaa | Incheon 2005 | Kuulantyöntö |  |
Zhang Guirong (kiin.: 张桂荣; pinyin: Zhāng Guìróng; s. 5. helmikuuta 1978) on singaporelainen yleisurheilija, joka kilpailee kuulantyönnössä, kiekonheitossa ja keihäänheitossa. Hän vaihtoi kansallisuuttaan Kiinasta syyskuussa 2003. Zhangin ennätys on 18,57 metriä, jonka hän työnsi Aasian-mestaruuskilpailuissa 2005 saadessaan hopeaa. Hän on myös sijoittunut neljänneksi sekä Kansainyhteisön kisoissa 2006 että Aasian-mestaruuskilpailuissa 2007. Zhangilla on kuulantyönnön lisäksi maansa ennätys myös kiekonheitossa ja keihäänheitossa.
Ennätykset

Kuulantyöntö: 18,57
Kiekonheitto: 49,91
Keihäänheitto: 54,34
Curryn piirikunta (New Mexico)

Curryn piirikunta (engl. Curry County) on Yhdysvaltojen New Mexicon osavaltiossa sijaitseva piirikunta. Sen väkiluku oli 48 376. vuonna 2010 ja sen pinta-ala Piirikunnan pinta-ala on 3 647 neliökilometriä. Curryn suurin kaupunki Clovis on myös piirikunnan hallintokeskus.
Zartan

| Zartan |
| --- | --- |
 Zartan vuonna 1984.
Luoja(t):  Larry Hama
Näyttelijä(t):  Zack Hoffman (1984–1987) Colin Murdock (2003) Marc Thompson (2006) Steve Blum (2009) Arnold Vosloo (2009)
Ensi- esiintyminen:  G.I. Joe: A Real American Hero nro 24 (kesäkuu 1984)
Kustantaja:  Hasbro
Henkilötiedot
Ammatti:  palkkamurhaaja
Sukupuoli:  mies
Suhteet
Infobox OKVirheellinen NIMI-arvo: 
Zartan on Action Force -universumissa esiintyvä palkkamurhaaja. Larry Haman luoma hahmo esiintyi ensimmäisen kerran vuonna 1984 G.I. Joe: A Real American Hero -sarjakuvalehden numerossa 24. Se esiintyi myös samana vuonna samannimisessä Hasbron lelusarjassa.
Hahmon tausta

Zartan on Cobra-terroristijärjestön aavemainen palkkamurhaaja, joka kykenee muuttamaan ulkomuotoaan ja sopeutumaan ympäristöönsä. Hän on erinomainen naamioitumaan ja muuttamaan ääntään. Zartan käyttää pääosin tähän meikkiä ja hologrammeja. Hän on myös taitava vatsastapuhuja ja kykenee puhumaan yli 20 eri maiden kieliä. Lisäksi Zartan hallitsee eri kamppailulajeja. Useimmiten hän työskentelee Dreadnocksien parissa, mutta on metodeiltaan täysin päinvastainen.
Televisiosarjat > Action Force

Zack Hoffman ääninäytteli Zartania vuoden 1985 animaatiosarjassa Action Force.
Zartan toimi läpi sarjan pääosin Cobra Commanderin alaisena. Ajoittain hän saattoi ottaa ohjat omaan käsiinsä. Zartan sai Cobra Commanderilta käskyn muun muassa tuhota G. I. Joen avaruustukikohdan, jotta he voisivat avaruudesta käsin toimia rauhassa suunnitelmansa parissa. Zartan otti Duken vangikseen ja valvoi ohjaamossa kuutioiden asetteluja. Kaikkien ollessa paikoillaan hän lähetti säteen läpi kuutioiden jotka loivat Maahan pimeyden niin että kaikki energia katosi. Crimsonin veljesten kätyrit kuitenkin ottivat avaruusaseman haltuunsa ja vangitsivat Zartanin. Tilanne muuttui kun Joen sotilaat onnistuivat kaappaamaan myös Crimsonin kaksosten kätyrit. Zartan onnistui pakenemaan ja vapautti myös Crimsonin kaksosten kätyrit mutta lukitsi heidät avaruusaseman roskakuormaan, jonka hän lähetti avaruuteen. Zartan meni itse varsinaiseen pakoalukseen ja onnistui karkaamaan Joen miehiltä huomaamatta.
Cobra Commanderin kasattua joukkonsa uudelleen hän käskee Zartania soluttautumaan maailmanlaajuisen puolustusturva keskukseen. Zartan onnistuu pääsemään sisään naamioituneena ranskalaiseksi ministeriksi ja saa Storm Shadowlta rakennuksen sisällä aikapommin, jonka hän saa asennettua. Palattuaan takaisin Zartan lyö Storm Shadowta vastaan tappelevan Spiritin tajuttomaksi ja käskee häntä viemään Cobran vankilaan. Zartan itse yrittää paeta, mutta jää pian kiinni, kun Spritin lemmikkikotka paljastaa hänet naamion takaa. G.I. Joen joukot nappavat hänet ja laittavat samaisen rakennuksen vankilaan. Zartan suostuu lopulta kertomaan pommin sijainnin ja jää odottamaan hädissään sellissään. Myöhemmin Joen joukot onnistuvat purkamaan pommin ajoissa ja yksi sotilaista käy vapauttamassa Zartanin, joka lyökin sotilaan tajuttomaksi ja pakenee sellistään. Hän lyö rakennuksen sähköt poikki ja yrittää yksitellen napata Joen sotilaat. Hän onnistui kuitenkin vain lyömään Lady Jayn tajuttomaksi, mutta joutuu pian antautumaan, kun yksi sotilaista saa rakennuksen kattoluukun auki, jonka myötä auringon valo saa Zartanin heikoksi ja ihon muuttumaan siniseksi. Hän onnistuu kuitenkin pakenemaan, kun Cobra Commander hyökkäsi joukkoineen rakennuksen alueelle, mutta joutui kuitenkin pakenemaan huomattuaan ettei pärjäisi Joen sotilaille.
Televisiosarjat > G.I. Joe: Resolute

Steve Blum ääninäytteli Zartania vuoden 2009 animaatiosarjassa G.I. Joe: Resolute.
Zartanilla on pienirooli, kun hän yllättää Omskin ohjusasemalla Scarlettin ja Duken yrittämästä tuhota hiukkastykin hallintalaitetta. Hän onnistuu haavoittamaan Dukea ja yrittää ampua Scarlettin, mutta joutuukin yllättäen Duken ammutuksi. Zartan kertoi sitä ennen tappaneensa ensimmäisen uhrinsa palkkamurhaajana Arashikage saarella, joka oli Snake Eyesin mestari. Hän ampui myös Snake Eyesia, joka menetti sen vuoksi puhekykynsä.
Elokuvat > Action Force: The Movie

Zack Hoffman ääninäytteli Zartania vuoden 1987 animaatioelokuvassa Action Force: The Movie.
Elokuvassa Pythona antoi Zartanille arvokkaan jalokiven, jotta hän ja Dreadnokit auttaisivat Pythonaa vapauttamaan Serpentorin. He onnistuivat tehtävässään ja Zartan katosi. Hän kuitenkin palasi vielä elokuvan lopussa viimeiseen taistoon.
Elokuvat > G.I. Joe: The Rise of Cobra

Arnold Vosloo esitti Zartania vuoden 2009 G.I. Joe: The Rise of Cobra elokuvassa.
Zartan työskentelee elokuvassa James McCullenille. Hän on mestari naamioitumaan ja kykenee matkimaan muiden ihmisten käytöstapoja ja luonteen piirteitä. Zartan kykenee myös myöhemmin muuttamaan kasvonsa, kun tohtori piikittää hänen päähänsä nanoteknologiaa.
Zartan lähetettiin Baronessin ja Storm Shadown kanssa G.I. Joen päämajaan hakemaan ydinkärkiä sisältäneen salkun. Zartan naamioitui tehtävää varten G.I. Joe sotilaaksi ja tappoi matkalla Cover Girlin puukolla, joka oli kertomassa raporttia kenraali Hawkille. He saivat salkun haltuunsa ja pääsivät pakoon tappelun kautta, kun Zartan sen sijaan pakeni paikalta naamioituneena beduiiniksi. Sittemmin häntä valmisteliin erikoistehtävää varten, kun tohtori piikittä häneen nanoteknologiaa, jonka myötä hänen kasvonsa muuttuivat. Zartan lähetetään Washingtoniin, sillä välin kun muut hyökkäävät Pariisiin. Päästyään valkoisen talon sisälle, hän murhaa presidentin ja ottaa tämän paikan. Elokuvan lopulla Zartan nähdään presidentin näköisenä toimistossaan viheltämässä läpi elokuvan hokemaansa "For He's a Jolly Good Fellow" nuottia.
Videopelit

Zartan on mukana vuoden 1985 G.I. Joe: A Real American Hero -pelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1984–1986 | Zack Hoffman | G.I. Joe: The Revenge of Cobra Action Force | Action Force: The Movie |  |
| 2003 | Colin Murdock |  | G.I. Joe: Spy Troops |  |
| 2006 | Marc Thompson | G.I. Joe: Sigma 6 |  |  |
| 2009 | Steve Blum | G.I. Joe: Resolute |  |  |
| 2009 | Arnold Vosloo |  | G.I. Joe: The Rise of Cobra |  |
| 2011 | Brian Bloom | G. I. Joe: Renegades |  |  |

Zartan vuoden 1985 G.I. Joe sarjassa.
Zartan G.I. Joe: Resolutessa.
Coimbra-ryhmä

| Coimbra-ryhmä |
| --- | --- |

Perustettu:  1985
Jäsenmäärä:  39 yliopistoa
Aiheesta muualla
[www.coimbra-group.eu Sivusto]
Infobox OKNimi-testi OK: 
Portugalilainen Coimbran yliopisto, jonka mukaan ryhmä on nimetty.
Coimbra-ryhmä on vuonna 1985 perustettu eräiden merkittävän aseman saavuttaneiden eurooppalaisten yliopistojen muodostama verkosto, jossa oli aikoinaan 38 jäsentä 23 maasta. Suomalaisista yliopistoista ryhmään kuuluvat Turun yliopisto ja Åbo Akademi. Ryhmä on nimetty siihen kuuluvan portugalilaisen Coimbran yliopiston mukaan.
Ryhmään kuuluvat yliopistot

Coimbra-ryhmään kuuluivat vuonna 2016 seuraavat 41 yliopistoa:
Alankomaat
Groningenin yliopisto
Leidenin yliopisto
Utrechtin yliopisto
Belgia
Leuvenin katolinen yliopisto
Louvainin katolinen yliopisto
Britannia
Bristolin yliopisto
Durhamin yliopisto
Edinburghin yliopisto
Espanja
Barcelonan yliopisto
Granadan yliopisto
Salamancan yliopisto
Irlanti
Irlannin kansallinen yliopisto, Galway
Trinity College, Dublin
Italia
Bolognan yliopisto
Padovan yliopisto
Pavian yliopisto
Sienan yliopisto
Itävalta
Grazin yliopisto
Liettua
Vilnan yliopisto
Norja
Bergenin yliopisto
Portugali
Coimbran yliopisto
Puola
Jagellon yliopisto
Ranska
Montpellier’n yliopisto
Poitiers’n yliopisto
Université Paul-Valéry Montpellier III
Romania
Iaşin yliopisto
Ruotsi
Uppsalan yliopisto
Saksa
Göttingenin Georg-August-yliopisto
Heidelbergin yliopisto
Jenan yliopisto
Kölnin yliopisto
Würzburgin yliopisto
Suomi
Turun yliopisto
Åbo Akademi
Sveitsi
Geneven yliopisto
Tanska
Aarhusin yliopisto
Tšekki
Kaarlen yliopisto
Turkki
Istanbulin yliopisto
Unkari
Budapestin yliopisto
Venäjä
Pietarin valtionyliopisto
Viro
Tarton yliopisto
Aiheesta muualla

Coimbra-ryhmän virallinen sivusto